एक्टर बोले- मैं मर रहा हूं, फिर भी खुश हूं कि अब तक जिंदा हूं
Jurassic Park Actor Sam Neill Blood Cancer - हाल ही में जुरासिक पार्क के एक्टर सैम नील ने अपने फैंस को मेमॉयर लिखकर बताया है कि उन्हें थर्ड स्टेज ब्लड कैंसर है। अपनी लाइफ पर लिखे इस मेमॉयर में सैम ने लिखा है
हाल ही में जुरासिक पार्क के एक्टर सैम नील ने अपने फैंस को मेमॉयर लिखकर बताया है कि उन्हें थर्ड स्टेज ब्लड कैंसर है। अपनी लाइफ पर लिखे इस मेमॉयर में सैम ने लिखा है कि मार्च 2022 में जुरासिक पार्क डोमिनियन की शूटिंग के दौरान उन्हें पता चला कि उन्हें एनजियोइम्म्युनोब्लास्टिक टी-सेल लिंफोमा है।
खुश हूं की अब भी जिंदा हूं- सैम नील 
सैम नील ने फिल्म ‘जुरासिक पार्क डोमिनियन’ में डॉक्टर एलन ग्रांट का किरदार निभाया था।
उन्होंने अपने मेमॉयर की शुरुआत इस लाइन से की है - क्या मैंने आपको कभी इस बारे में बताया है ? तो, बात ये है कि मैं बड़ी मुश्किल में हूं। और, शायद मैं मर रहा हूं। मुझे जल्द ही इसे (मेमॉयर को) पूरा करना होगा।
मेमॉयर ने मुझे नई जिंदगी दी 
द गार्डियन को दिए इंटरव्यू में एक्टर ने बताया कि उन्होंने मेमॉयर लिखना शुरू ही इसलिए किया ताकि वो कैंसर ट्रीटमेंट के बीच खुद को बिजी रख सकें।
उन्होंने आगे कहा- मेरी किताब लिखने की इच्छा कभी नहीं थी। लेकिन, जब मैंने किताब लिखना शुरू किया, तो मुझे जीने की नई वजह मिल गई। मैं अपनी जिंदगी के ज्यादा से ज्यादा एक्सपीरियंस शेयर करने की कोशिश कर रहा हूं। किताब लिखने की प्रोसेस ने मेरे लिए लाइफसेवर का काम किया है। इसके बिना मैं इस सिचुएशन से डील नहीं कर पाता।
कीमोथेरेपी पर हैं नील 
द गार्डियन के मुताबिक एक्टर सैम नील ने अपने कैंसर ट्रीटमेंट के लिए कीमोथेरेपी भी ली है लेकिन इससे फायदा नहीं मिला। अब एक्टर दूसरी कीमोथेरेपी ड्रग ले रहे हैं, ये ड्रग उन्हें जिंदगी भर लेनी होगी। अब सैम को कैंसर से कुछ राहत मिली है।
सैम नील ने अपने एक्टिंग करियर की शुरुआत 1979 में की। अपने पांच दशक के लंबे करियर में उन्होंने ‘द पियानो’, ‘जुरासिक पार्क’, ‘पीकी ब्लेंडर्स’ जैसी बेहतरीन फिल्मों में काम किया है।